open-index/open-wikipedia-markdown huggingface dataset:
Festivali i 23-të i Këngës në RTSH

**Festivali i 23-të i Këngës** në RTSH u zhvillua në Tiranë në tri net: 25-27.12.1984. Prezantuan: Elvira Diamanti dhe Artan Imami. Dirigjentë: Ferdinand Deda e Eno Koço me Orkestrën Sinfonike dhe Alqi Kareco me kompleksin e vogël. U paraqitën gjithsej *24 këngë: 12 natën e parë, 12 natën e dytë dhe 13 këngë natën finale.* Vazhdojne këngët me tematikë për Partinë, punën, revolucionin etj., por në fund, si vazhdim i festivalit te mëparshëm, fiton një këngë për dashurinë. Fillon të ndihet një erë e re. Kënga fituese “*Çel si gonxhe dashuria*”, kënduar nga dueti Nertila Koka-Gëzim Çela dhe përsëritur nga Bashkim Alibali. Pati një sukses të veçantë nga dueti Koka-Çela. Muzika: Vladimir Kotani. Teksti: Arben Duka. Është festivali i fundit në të cilin këngët përsëriten në dy interpretime (perveç festivalit të 11-të).

Përmbledhjet, këngët pjesëmarrëse të secilës natë, fituesit, deri në festivalin e 30-të, këtu e kudo që t'i lexoni, janë hedhur nga Jozef Zamputti që i ka të regjistruara direkt nga festivalet . Njëlloj janë rregjistruar nga Jozef Zamputti koncertet "Kur vjen pranvera".

## Nata e parë -  25.12.1984 
## Nata e dytë - 26.12.1984 
## Nata finale - 27.12.1984 
Në natën finale dolën 13 këngë sipas kësaj radhe:

#**Dyzet vjet fitore**
#**Në festën e brigadës**
#**Me zërin e atdheut**
#**Kujtimi i shtrenjtë**
#**Takim pas vitesh**
#**Këndon e gjithë Shqipëria**
#**Të përshëndes atdheu im**
#**U rrita me ty**
#**Pranë të ndjej kudo**
#**Me të kuq të mollës faqja jote shkruar**
#**Sonte kemi festë**
#**Çel si gonxhe dashuria**
#**Fjala e ngrohtë**

## Çmimet 
### Çmimi i parë 
***Çel si gonxhe dashuria -** muzika Vladimir Kotani, teksti Arben Duka

### Çmimi i dytë 
***Të përshëndes atdheu im -** muzika Limos Dizdari, teksti Spiro Dede
***Me zërin e atdheut** - muzika Tish Daija, teksti Koçi Petriti

### Çmimi i tretë 
***Kujtimi i shtrenjtë -** muzika Hajg Zaharian, teksti Zhuliana Jorganxhi
***Në festën e brigadës -** muzika Naim Gjoshi, teksti Basri Bushkashi
***Pranë të ndjej kudo -** muzika Agim Krajka, teksti Arben Duka

...

## Referime
Syrinika

**Syrinika** (serbisht: Сиринић *Sirinić* ose *Sirinićka župa*) është trevë malore që shtrihet në Malin e Sharrit dhe shtrihet në dy anët e lumit Lepenc.

Syrinika qendër komunale e ka Shtërpcën, me 8 fshatra serb, 5 të perzier dhe 4 fshatra shqiptar.

## Demografia
Rrafshi i Dukagjinit

[parapamje|272x272px|Rajonet e Kosovës & Dukagjinit, [Kosova|Republika e Kosovës.]]
**Rrafshi i Dukagjinit** përbën pjesën e rrafshët të regjionit Perëndimor të Kosovës, i cili shtrihet prej veriut te Mokna dhe Mali i Thatë e deri në jug te mali Sharr, në perëndim kufirin e përbëjnë Alpet Lindore Shqiptare (Bjeshkët e Nemuna), ndërsa kufirin lindor bregoret e Llapushës.

## Përmbledhje 
Shtrihet në një gjatësi prej 70 km dhe gjerësi 43 km. Rrafshi përbëhet prej shtresave të liqenit dhe aluvianeve përgjatë luginave lumore, anët janë prej materialit të sjellë nga malet me lumenj dhe përrenj, andaj kjo pjesë është dukshëm më e ngritur sesa pjesa lindore, e cila është dukshëm më e ulët përgjatë luginës së Drinit.

Rrafshi i Dukagjinit është i prerë me disa lugina lumore, me rrafshe të gjera aluviale, terrace lumore dhe rrafshet liqenore mes luginave. Rrafshi i Dukagjinit dallohet me klimë më të butë, e cila diktohet nga masat ujore të Adriatikut, e të cilat depërtojnë nëpër luginën e Drinit. Peizazhi i Rrafshit të Dukagjinit veçohet me kultura të ndryshme bujqësore grurë, misër, pemë, perime, vreshta, livadhe, ndërsa në rrafshet liqenore hasen kullotat dhe pyjet e dushkut.

Në përbërjen e rrafshit te Dukagjinit bëjnë pjesë 9 njësi komunale (Peja, Burimi, Deçani, Klina, Gjakova, Rahoveci, Prizreni, Theranda) me një popullsi prej 900,331 banorësh (2014) Rrafshi i Dukagjinit përfshin 40% të territorit dhe të popullsisë së Kosovës.

## Shih edhe 
* Rrafshi i Kosovës
* Krahinat etnogjeografike të Kosovës

## Referimet
Mina Çaushi

**Mina Çaushi** lindi më 28 janar 1954 në Tiranë, është shkrimtare shqiptare.

## Biografia 
Është arsimuar në Kamëz e në Tiranë. Në vitin 1979 u përjashtua nga radhët e Partisë së Punës për shkak të ideve të saj demokratike.

Ka filluar të shkruajë poezi që në vitin 1970, por, për shkak të bindjeve, krijimet e saj e panë dritën e botimit vetëm pas vitit 1990, kur u rrëzua sistemi diktatorial dhe u vendos demokracia në vendin tonë.

Mina që nga viti 1993 u largua familjarisht nga Shqipëria si emigrante ekonomike dhe është vendosur në Greqi, në Athinë. Ka kryer disa specializime. Është anëtare e Organizatës Europiane për të Drejtat e Grave.

Në vitin 1999 ishte bashkautore e librit “Metanastes stin Elladha”, botuar në Athinë, me shkrime për shqiptarët jashtë atdheut. Në vitin 2003 botoi për herë të parë vëllimin e saj poetik “Pikëllimi” dhe në vitin 2004 vazhdoi botimet me librin e dytë poetik “Album familjar”. Në vitin 2005 botoi vëllimin poetik “Pu tha me vris” (“Ku do më gjesh”) në gjuhën greke. Në vitin 2006 botoi librin poetik “Rrezatimi i copave të pasqyrës” që do të pasohej me botime të tjera në poezi, prozë e publicistikë.

Është korrespodente e revistës “Krahu i shqiponjës”. Me shkrimet e saj sjell në faqet e kësaj reviste jetën e vështirë të mërgimtarëve shqiptarë, intelektin dhe aftësinë e tyre për të mbijetuar në dheun e huaj, sidomos të grave e vajzave shqiptare.

Është anëtare e Lidhjes së Shkrimtarëve dhe Artistëve të Shqipërisë.

## Tituj të veprave 
*“Pikëllimi”, poezi, Athinë, 2003
*“Album familjar”, poezi, Athinë, 2004
*“Pu tha me vris” (“Ku do më gjesh”), poezi, Athinë, 2005, ISBN 960-408-040-7
*“Rrezatimi i copave të pasqyrës”, poezi, Athinë, 2006, ISBN 960-408-053-9
*“Pikëllim familjar”, poezi, Shtëpia Botuese “Bilal Xhaferri”, Tiranë, 2006, ISBN 99927-960-7-3

## Lidhje të jashtme 
* Krahu - Mina Çaushi
* Befasia - Mina Çaushi nga Dylbere Dika
Përcaktueshmëria

**Përcaktueshmëria** (lat. *determinare - përcaktim*), është nocion me të cilin shprehet botëkuptimi filozofik i raportit mes dukurive në realitet sipas të cilit çdo dukuri është e përcaktuar (e kushtezuar dhe shkaktuar), me një dukuri tjetër: asgjë nuk mund te ekzistoj që të mos jetë me diçka e determinuar.

Qëndrimi i kundër me determinizmin është indeterminizmi, sipas të cilit - ai që vepron (njeriu a Zoti), nuk është me asgjë i përcaktuar, por vendos plotësisht në mënyrë spontane dhe pavarsisht, pa u ndikuar nga çfarëdo faktorësh të brendshëm apo të jashtëm.

Tërë njohja e deritanishme njerëzore mbështetej në një variant te determinizmit, sepse nëse diçka nuk është e përcaktuar, ajo nuk mund te njihet. Kështu është rasti edhe me njohjen e shoqërisë. Sociologjia, si edhe çdo shkencë tjetër, nuk do te ishte e mundur pa përfilljen e determinizmit në mesin e dukurive shoqërore. Mirëpo, sociologjia dhe te gjitha shkencat tjera, duhet të përfillin specifikat e determinizmit në shoqëri.

## Determinizmi shoqërorë 
Është i ndërlikuar, më dinamik (më i ndryshueshëm) dhe me i llojllojshëm se determinizmi natyror, sepse shoqëria përbëhet nga njerëzit, të cilët me vetëdijen e vet, me vullnetin e lirë dhe me aksion, intervenojnë në ndodhitë shoqërore, duke ndryshuar shpesh edhe rrjedhen e tyre. Kjo është arsyeja pse edhe ligjësitë, të cilat i zbulon sociologjia në realitetin shoqëror - si dhe shpjegimet dhe parashikimet e dukurive shoqërore - duhet të dallojnë nga ato në shkencat shoqërore.

## Shiko edhe 
* Jopërcaktueshmëria

## Referime
Gjarpri eskulapian

[parapamje|220x220px|I rritur Z. longissimus nga rajoni i Ticino, [Zvicra|Zvicër.]]
**Gjarpri Eskulapian** (tani ***Zamenis longissimus***, më parë ***Elaphe longissima***), është një specie e gjarpërinjve jo-helmues vendas në Evropë, një anëtar i nënfamiljes Colubrinae të familjes Colubridae. Duke u rritur deri në 2 metra në gjatësi, është ndër gjarpërinjtë më të mëdhenj evropianë, i ngjashëm në madhësi me gjarpërin me katër rreshta (*Elaphe quatuorlineata*) dhe gjarpërin Montpellier (*Malpolon monspessulanus*). Gjarpri Eskulapian ka qenë i një rëndësie kulturore dhe historike për rolin e tij në mitologjinë e lashtë greke, romake dhe ilire dhe simbolikën e prejardhur.

## Në Kosovë 
Jeton në pyje të rralla gjethërënëse, në çeltina, livadhe dhe në kullosa të të gjitha viseve të Kosovës. Mund të jetë e gjatë mbi dy metra. Në trupin me ngjyrë të verdhë dhe të murrme ka dy shoka të mbyllëta. Ushqehet me minjë. Nuk është helmuese. Për të në popull tregohen shumë tregime të pabesueshme - se si me bisht rrah si me ndonjë topuz, se si ka shumë koka, e për ta mbytur duhet hequr të gjitha etj.

## Shiko edhe 
## Referimet
Popullizmi

thumb|left|Me retorikën e saj për "99%" (populli) kundër "1%" (elita), lëvizja ndërkombëtare Pushtimi ishte një shembull i një lëvizjeje shoqërore populiste.
thumb|Siç përcaktohet nga Grafiku Nolan, populizmi (dhe totalitarizmi) ndodhet në të majtën e poshtme.
thumb|Një karikaturë nga 1896 në të cilën William Jennings Bryan, një mbështetës i vendosur i populizmit, është duke gëlltitur simbolin e Partisë Demokratike të Amerikës.
**Popullizmi** është ideologjia e masës, absolute dhe totale, e cila kërcenon ta zëvendesoj demokracinë. Krizat e demokracisë i shfrytëzon plotësisht popullizmi dhe dëmet e tij shpesh kanë qenë shumë të mëdha dhe madje edhe kanë marrë jetën e njerëzve.
Pjesë e popullizmit mund të jenë edhe antarët e grupeve te ndryshme politike. Pol Tager thekson se popullizmin e shfrytëzojnë edhe partitë politike te majta dhe të djathta, ngase ai është një "shpirtë i zbrazët", që ndërtohet mbi kritikën vulgare ndaj kundërshtarit. Kritika e tillë vulgare, pa fakte racionale, sjellë degradimin shoqërorë.

Popullizmi paraqetë bindjen se çdo gjë mund të rregullohet nga veprimi popullor. Përkundër demokracisë ku vendimet merren nga njerëz legjitim të zgjedhur me votime, ku ndjeken procedurat e ligjshme në marrjen e vendimeve, popullizmi ka karakter revolucionar, ai paraqet një formë koncensusi gjithëpopullor për çështje te caktuara. Vendimet që merren në këtë proces megjithëse kanë një primesë koncensusi, janë euforike, konfuze dhe të përcjella jo rrallë me urrejtje ndaj ndonjë grupi apo qeverisje legjitime. Popullizmi nga sociologët përkufizohet si politikë, së cilit legjitimitetin ia japin vendimet e marra jolegalisht, sepse këto vendime nuk i shtrohen vlerësimit kritik të opinionit publik dhe as institucioneve legjitime. Popullizmi shpesh udhëhiqet nga kontestimi i organeve legjitime.

Partitë politike qe synojnë te grabisin pushtetin pa respektuar procedurat demokratike, popullizmin e përdorin si mjet shumë efikas. Duke krijuar ideologjinë manipuluese (Millosheviqi përmes popullizmit solli në Kosovë, në vitin 1989, mbi një milion serbë në emër të "mbrojtjes së tokës së shenjt"), qytetarët behen ne mënyrë te vetëdijshme apo te pavetëdijshme objekt i këtij manipulimi. Në Perëndim, në Francë, Austri etj. kishte në këto vitet e fundit parti populiste, kryesisht te ekstremit të djathtë të cilat platëformën e tyre e ndërtonin në krijimin e urrejtjes ndaj te huajve, emigranteve, në ato vende. E verteta nuk është e rëndesishme për populistet, sepse në krijimin e vetëdijes kolektive veprojnë mekanizma të tjerë, që i bëjnë veprimet dhe mendimet irracionale. P.sh. një parti për të terhequr shpejt e shpejt elektoratin del me teza se do të zbresë çmimet e shërbimeve, do të bëj këtë apo atë, megjithëse është e pamundur përshkak te politika sociale dhe ekonomike të realizohet një premtim i tillë. Njerëzit besojnë dhe pastaj përmes veprimeve, grevave, protestave, manifestimeve, krijojnë një atmosferë kolektive, populliste, prej të cilave bien edhe njerëzit që e dinë se nuk është e tëra ashtu siç thuhet.

## Shiko edhe
* Argumentum ad populum
* Autokracia
* Kult i individit
Qofte me kunguj dhe djathë

Për 2-3 persona duhen :
* 3 kunguj,
* 150 g djathë i bardhë,
* 1 vezë,
* një grusht majdanoz dhe kopër,
* miell misri me sy.

Pasi ti grini kungujt në rende ose robot, shtojini majdanozin dhe koprën e grirë hollë, vezën, djathin e grirë po ashtu hollë dhe më në fund miellin. Mielli duhet kontrolluar me kujdes teksa hidhet në mënyrë që të mos e kalojë masën e duhur. Më pas me një lugë merrni nga masa dhe hidheni për tu skuqur në vaj të nxehtë. Servirini të nxehta dhe me kos afër.
Egzogamia

**Egzogamia** është rregull kulturor, e cila e ndalon martesën brenda grupit farefisnor. Përndryshim nga evitimi i incestit, egzogamia dallon në dy çështje: menjanimi i incestit kishte të bëjë me së pari në menjanimin e marrëdhënjeve seksuale, ndërsa egzogamia ka të bëjë me martesën. E dyta, në egzogami fjala është për grupe shumë më të gjëra te farefisnisë, siç është (p.sh. fisi në kulturën shqiptare), e jo për familjen e ngushtë. 

Ndalesa e marrëdhënieve seksuale dhe e martesës brenda grupit farefisnor i shtyn njerëzit të kërkojnë partnerë jashtë familjes së vet. Kjo krijon lidhje dhe "aleanca" ndërmjet grupeve të ndryshme njerëzore, që është parakusht i mirë për bashkëpunimi dhe jetesë me tolerancë dhe qetësi mes tyre. 

Shpjegimet biologjike e theksojnë funksionalitetin e ndalesës së incestit për ruajtjen e potencialit gjenetik te pasardhësve; mendohet se mundësia e malformacioneve (gabimeve) gjenetike është më e madhe, nëse prindërit e fëmijës janë në lidhje gjaku.
Fërkimi

**Fërkimi** është forca rezistente ndaj lëvizjes relative të sipërfaqeve të ngurta, shtresave të rrjedhësve dhe materialeve të cilat rrëshqasin ndaj njëra-tjetrës. Gjatë rrëshqitjes apo rrokullisjes së një trupi të ngurtë nëpër një trup tjetër të ngurtë gjithmonë paraqitet një forcë e rezistencës, e cila tenton të pengoj lëvizjen e trupit. Kjo forcë në rastin e rrëshqitjes, quhet *forca e fërkimit rrëshqitës*, e në rastin e rrokullisjes së trupit mbi trupin tjetër, quhet *forcë e fërkimit rrokullisës.* 

## Fërkimi i jashtëm 
Forca e fërkimit rrëshqitës ndërmjet dy trupave të caktuar nuk ka vlerë të caktuar por ajo, varësisht nga madhësia e forcës që tenton ta vënë trupin në lëvizje rrëshqitëse, mund të marrë vlera nga zero deri në një vlerë të caktuar F(fs), me ç'rast trupi fillon të lëvizë 

Të gjitha vlerat e forcës 0 (f)  (fs)  me një fjalë quhen *Forca e Fërkimit Statik*. Pra, për të gjitha ato vlera të forcës së fërkimi trupi ndodhet në qetësi. Po të tejkalohet kjo vlerë F (fs) , trupi fillon të lëvizë dhe lëvizja mund të mbahet me një forcë F (fd)  me një intensitet më të vogël se F (fs) . Forca F (fd)  quhet forca e fërkimit dinamik [F (fs)  >F (f) ].
Fërkimi rrëshqitës dhe i rrokullisjes ndodhin, siç thamë, vetëm ndërmjet trupave të ngurtë, prandaj këto dy lloj fërkimesh, së bashku, quhen **Fërkime të Jashtme**

## Fërkimi i brëndshëm 
right|thumb|180px
Fërkimi i cili paraqitet me rastin e lëvizjes së një trupi të ngurtë në ndonjë lëng, apo të ndonjë pike të lënget në ndonjë gaz, quhet forcë e rezistencës.
Fërkimi i cili paraqitet në mes të shtresave të vetë fluidëve reale quhet **Fërkimi i Brendshëm** ose **Viskoziteti**.Fërkimi i brëndshlm ndryshon nga ai i jashtëm.

## Fërkimi në natyrë 
Fërkimi në natyrë, për njeriun mund të jetë i dobishëm dhe i dëmshëm. *Fërkimi i dobishëm* është fërkimi ndërmjet këpucëve dhe tokës, rrotave të automobilit dhe tokës, rrobave dhe lëkurës, çorapëve dhe këmbëve, si dhe çorapëve dhe këpucëve etj. Që të zmadhohet fërkimi merren shtresa të posaçme lëndësh në sipërfaqen takuese. *Fërkimi i dëmshëm* është ndërmjet cilindrit dhe pistonit te motorët me djegie të brendshme, boshteve rrotulluese te makinave dhe sipërfaqeve mbështetëse të tyre, etj. Që të zvogëlohet fërkimi ndërmerren masa të shumta që shpesh janë të shtrenjta. Ku është e mundur në vend të fërkimit rrëshqitës bëhen zgjidhje që të kalohet në fërkim te rrokullisjes, i cili është shumë më i vogël. Në ketë rast në mes te shtresave takuese vendosen lloje të ndryshme te vajeve industriale etj. Nganjëherë në të njëjtën makinë herë nevojitet fërkim më i madh e herë më i vogël. P.sh. gjatë lëvizjes së automjetit nevojitet fërkim sa më i vogël në boshtet e rrotave, e fërkimi sa më i madh ndërmjet rrotës dhe tokës, në mënyrë që lëvizja të jetë sa më efikase.
Vodafone Albania

**Vodafone Albania** është një operator shqiptar i komunikimit, pjesëtare e kompanisë britanike Vodafone Group. Si një prej markave më të vlerësuara në botë, Vodafone Albania është lider në tregun shqiptar, jo vetëm si operator i telefonisë celulare por edhe si kompani e përgjegjshme dhe kontribuese në zhvillimin ekonomiko-social të vendit. Vodafone Albania filloi më 3 gusht 2001,si kompania e pare e telefonise se levizsh

## Teknlologji 
Vodafone Albania nisi të ofrojë shërbimet GSM në Shqipëri për herë të parë më 3 gusht 2001. Që nga viti 2001,pas AMC(sot ONE)Vodafone Albania ka shënuar një performancë të mirë në treg, pasi aktualisht ofron shërbime rreth 1,8 million konsumatorëve në Shqipëri me një gamë të gjerë dhe të një cilësie të lartë shërbimesh komunikimi zanor (voice) dhe të dhënash (data),Vodafone ka një platformë të sajën televizive Vodafone TV,dhe mund të shikosh ,kanale kombëtare ,rajonalë,lokalë ,informative shqiptare,për fëmijë,filma,dhe aplikacionet:DigitAlb, Tring TV, TV Klan, BBC, Rai.

Vodafone ishte katalizator kryesor i zhvillimit të industrisë së komunikimeve elektronike në vend përmes sjelljes së teknologjive të reja në treg. Në 2011, Vodafone prezantoi për herë të parë në vend shërbimet 3G, duke i mundësuar klientëve të saj mundësinë për të përjetuar të parët benefitet e kësaj teknologjie si  shpejtësinë e lartë të internetit me çmimet më të mira në treg. 4 vjet më vonë, Vodafone ishte pararojë e një tjetër risie në treg, siç ishte lançimi i  teknologjisë 4G dhe 4G+, duke revoluzionuar përvojën e lundrimit në internet për klientët në një nivel më të avancuar shpejtësie dhe cilësie.

Në një kohë kur zhvillimet teknologjike dhe kërkesat e klientëve rriten me ritme të shpejta, kompania Vodafone shfrytëzon çdo mundësi që ofron teknologjia në shërbim të klientëve. Një shembull perfekt është edhe prezantimi i teknologjisë Internet of Things nga Vodafone në Shqipëri e përkthyer në produkte dhe shërbime inovatore për klientët.parapamje|279x279px

## Investime Ekonomike dhe Sociale 
Gjatë  gjithë veprimtarisë në Shqipëri, Vodafone ka rritur performancën e biznesit, duke qenë një nga kompanitë kryesore që kontribuojnë në mënyrë të konsiderueshme për ekonominë shqiptare. Që prej fillimit të aktivitetit në Shqipëri, Vodafone ka investuar mbi €1,415 mln në tregun shqiptar duke përfshirë këtu investime në infrastrukturën e rrjetit, licensat për spektrum, tarifat regullatore, kanalet e shpërndarjes, reklama, burime njerëzore etj. Vetëm për vitin 2016-2017, Vodafone Albania investoi € 32 mln për infrastrukturën e rrjetit dhe mbi € 16 mln  për spektrin duke mundësuar që sot të ofrojë rrjetin më të gjerë dhe më të modernizuar në vend,Më 1 Janar 2018,së bashku me Telekom Albania (tashmë ONE) blenë sinjalin dhe frekuencat e operatorit PLUS,një operator i falimentuar nga:AKEP.

## Historia e Logo Vodafone 
alt=|majtas|parapamje|840x840px
Kuvendi i Kosovës (1999-2008)

Sipas dispozitave kushtetuese, Kuvendi i Kosovës nën UNMIKUN ishte institucioni më i lartë përfaqësues dhe ligjëvenës i vetëqeverisjes së përkohshme të Kosovës. Ky Kuvendi, si institucion më i lartë përfaqësues, përbëhej prej 120 deputetëve të zgjedhur me vota të fshehta. Megjithatë, jo të gjithë deputetët zgjedheshin me votën e lirë të popullit - votim të fshehtë dhe demokratik. Njëzet prej këtyre vendeve të deputetëve ishin të rezervuara për përfaqësim plotësues të komuniteteve të tjera joshqiptare të Kosovës dhe, prej tyre, dhjetë vende ishin për komunitetin serb dhe dhjetë vende për komunitetin rom, (ashkali e egjiptian 4, boshnjak 3, turk 2 dhe goran 1).

Mandati i përberjes së legjislaturës së parë të Kuvendit të Kosovës, zgjatej tri vjet, duke llogaritur nga dita e seancës së parë inaguruese. Nga viti 2004 mandati i kuvendit ishte zgjatur në 4 vite.

Pozita dhe roli i Kuvendit të Kosovës, ishte i përcaktuar me Kreun 9 të Kornizës Kushtetuese për vetëqeverisje të përkohshme në Kosovë. Kuvendi kishte këto përgjegjësi: 
** miratimin e ligjeve dhe rezolutave në fushat e përgjegjësisë së institucioneve të përkohshme; 
** zgjedhen e Kryesisë së Kuvendit; 
** zgjedhen e Kryetarin të Kuvendit; 
** miratomin e kandidatit për Kryeministër së bashku me listën e ministrave të Qeverisë, të propozuar nga kandidati për Kryeministër të Kosovës; 
** shqyrtonte dhe miratonte marrëveshje ndërkombëtare të propozuara, mbrenda fushës së përgjegjësive të veta; 
** vendoste për mocionet e votëbesimit ndaj Qeverisë; 
** udhëzonte Qeverinë për përgatitjen e Projektligjeve; 
** miratonte Rregulloren e Punës së Kuvendit dhe të komisioneve parlamentare; 
** kishte përgjegjësi të tjera të parapara me Kornizë Kushtetuese ose me instrumenete të tjera ligjore.
 
Me Kornizë Kushtetuese dhe Rregullore të punës, ishin të definuara këto organe të Kuvendit të Kosovës:

** Kryetari i Kuvendit, 
** Kryesia e Kuvendit, në përberje prej 8 anëtarësh dhe 
** Komisionet e Kuvendit, /2 kryesore, 1 i përhershëm, 10 funksionale dhe 6 të tjera.
 
Me këto akte ishin ë përcaktuara edhe të drejtat dhe përgjegjësitë e secilit nga këto organe, në veçanti.

Kuvendi i Kosovës kishte selinë në Prishtinë. Kryetar i Kuvendit nga viti 2001- mars 2006 ishte Nexhat Daci nga Lidhja Demokratike e Kosovës (LDK). I cili u zëvendsua pas konflikteve brenda partisë nga Kolë Berisha, përseri nga LDK.

Që nga 9 shkurti 2008, Kuvendi kryesohej nga Jakup Krasniqi PDK, si rezultat i zgjedhjeve të 17 nëntorit 2007.
Yochanan Vollach

**Johanan Vollah**, *(ang.:Yochanan Vollach heb.יוחנן וולך)*,  lindi më 14 maj të vitit 1945 në Izraeli, është futbollist izraelit. 

Gjatë karrierës ka luajtur për këto ekipe: 
* 1962-1965 Maccabi Kiryat Bialik 
* 1965-1977 Hapoel Haifa
* 1977-1979 Maccabi Haifa
* 1985-1990 Honk Kong FC
Serón de Nágima

300px|right
**Serón de Nágima** është një bashki në provincën e Soria-s, Castile dhe Leon, në Spanjë.
Renieblas

thumb|300px|right
**Renieblas** është një bashki në provincën e Soria-s, Castile dhe Leon, në Spanjë.

## Shih dhe këtë 
*Spanja
Escobosa de Almazán

300px|right
300px|parapamje
**Escobosa de Almazán** është një bashki në provincën e Soria-s, Castile dhe Leon, në Spanjë.
Mina tokësore

parapamje|300x300px|Mina antitank në "Ditën e Bundeswehr 2018" në Ingolstadt, Bavari.
Një **minë tokësore** është një mjet shpërthyes i fshehur nën ose në tokë dhe i projektuar për të shkatërruar ose çaktivizuar objektivat e armikut, duke filluar nga luftëtarët tek automjetet dhe tanket, ndërsa kalojnë mbi ose pranë tij. Një pajisje e tillë zakonisht shpërthehet automatikisht me anë të presionit kur një objektiv e shkel ose e kalon mbi të, megjithëse ndonjëherë përdoren edhe mekanizma të tjerë shpërthimi. Një minë tokësore mund të shkaktojë dëme nga efekti i drejtpërdrejtë i shpërthimit, nga fragmentet që hidhen nga shpërthimi ose nga të dyja. Minat tokësore zakonisht vendosen në të njëjtën zonë, duke krijuar një fushë të minuar, e cila është e rrezikshme për t'u kaluar. 

Përdorimi i minave tokësore është i diskutueshëm për shkak të potencialit të tyre si armë pa dallim. Ato mund të mbeten të rrezikshme shumë vite pas përfundimit të një konflikti, duke dëmtuar civilët dhe ekonominë. 78 vende janë të kontaminuara me mina tokësore dhe 15,000–20,000 njerëz vriten çdo vit, ndërsa shumë të tjerë lëndohen. Përafërsisht 80% e viktimave nga minat tokësore janë civilë, me fëmijët si grupmoshën më të prekur. Shumica e vrasjeve ndodhin në kohë paqeje. Me presionin e një numri grupesh fushatash të organizuara përmes Fushatës Ndërkombëtare për Ndalimin e Minave Tokësore, një lëvizje globale për të ndaluar përdorimin e tyre çoi në Konventën e vitit 1997 për ndalimin e përdorimit, grumbullimit, prodhimit dhe transferimit të minave kundër personelit dhe për shkatërrimin e tyre, i njohur gjithashtu si Traktati i Otavës. Deri më tani, 164 vende e kanë nënshkruar traktatin, por këto nuk përfshijnë Kinën, Federatën Ruse apo SHBA-të. 

## Referime 
## Shiko dhe këtë 
Programi i pastrimit të minave në Kosovë
Programi i pastrimit të minave në Kosovë

right|200px

**Programi i pastrimit të minave në Kosovë** merret si ndër programet më të suksesshme në historin e pastrimit të fushave të minave. Plani ka filluar të zbatohet menjëherë pas luftës dhe ka përfunduar me shpalljen e Kosovës si terren i pastër nga minat në dhjetorë të vitit 2001. Për dallim nga hapësirat e minosura në pjesët tjera ku kanë ndodhur konfliktet e armatosura, në Kosovë tereni me mina ka qenë i freskët. Për të arritur deri te ky sukses ka ndihmuar kuptimi i rrjedhës së konfliktit. 

## Lidhje të jashtme 
* http://maic.jmu.edu/journal/9.1/Profiles/kosovo.htm
Festivali i 22-të i Këngës në RTSH

## Parathënie 
''Përmbledhjet, këngët pjesëmarrëse të secilës natë, fituesit, deri në festivalin e 30-të, këtu e kudo që t'i lexoni, janë hedhur nga **Jozef Zamputti*** *që i ka të regjistruara direkt nga festivalet*. *Njëlloj janë rregjistruar nga **Jozef Zamputti** koncertet **"Kur vjen pranvera**".*

## Përmbledhje 
Festivali i 22-të i Këngës në RTSH u zhvillua në Tiranë në datat *23, 24 e 25 Dhjetor të vitit 1983*.U prezantua nga dyshja Matilda Makoçi e Ndriçim Xhepa. Morën pjesë *23 këngë: 12 natën e parë, 11 natën e dytë dhe 14 dolën në finale*. Dirigjentë të Orkestrës Sinfonike: Ferdinand Deda e Eno Koço. Dirigjent i Orkestrës së Vogël: Alqi Kareco. Kënga fituese *“Vajzë moj, lule moj”*, kompozuar nga Luan Zhegu me tekst të Adelina Balashit, kënduar nga Tonin Tërshana (fitorja e katert e tij) dhe Liliana Kondakçi (fitorja e peste e saj). Kënga e parë e paraqitur në festivale nga Luan Zhegu si kompozitor.  Në vazhdën e këtyre viteve është kënga e parë me teme dashurie që fiton festivalin. Kështu do të vazhdojë në festivalet që vijojnë. Tematika e këngëve në këtë festival është e ndryshme. Ka këngë për dashurinë si p.sh: *"Zgjodha njeriun",* *"Mimoza e dashurisë"*. Kjo e fundit, në interpretimin e Adriana Cekos do të ketë jetë të gjatë që, edhe sot,  dëgjohet me ëndje. Ka akoma këngë për Partinë e Enverin si p.sh. për Enverin *"Me ty bashkë gjithmonë të rinj"* që merr çmimin e dytë, apo *"Vatra e gjithë Shqiperisë"* për Shtepinë e Partisë. Ndihet ritmi e muzika moderne në këngët e Flamur Shehut. Kënga e tij *"Pragu i vegjëlisë"'' ka jehonë të madhe dhe me ardhjen e demokracisë, është inçizuar duke ia ndryshuar tekstin. 

.

### Nata e parë - 23.12.1983 
.

### Nata e dytë - 24.12.1983 
.

### Nata finale - 25.12.1983 
Në natën finale dolën 14 këngë sipas kësaj radhe:

#**Festa e lirisë**
#**Kënga e zemrës**
#**Zgjodha njeriun**
#**Mimoza e dashurisë**
#**Zemërzjarrta moj**
#**Vajzë moj, lule moj**
#**Zjarri i trimërisë**
#**Kjo kalaja mal me këngë**
#**Vatra e gjithë Shqipërisë**
#**Jam i yti o toka mëmë**
#**Ditët që na presin**
#**Pragu i vegjëlisë**
#**Me ty bashkë gjithmonë të rinj**
#**Rritesh nëpër vite**

.

## Çmimet 
### Çmimi i parë 
* **Vajzë moj, lule moj** - muzika Luan Zhegu, teksti Adelina Balashi

### Çmimi i dytë 
* **Me ty bashkë gjithmonë të rinj** - muzika Apostol Simoni, teksti Eglantina Lame
* **Festa e lirisë** - muzika Ferdinand Deda, teksti Kudret Isai

### Çmimi i tretë 
* **Rritesh nëpër vite** - muzika Pjetër Gaci, teksti Hysni Milloshi
* **Pragu i vegjelisë** - muzika Flamur Shehu, teksti Zhuliana Jorganxhi
* **Ditët që na presin** - muzika Tish Daija, teksti Bardhyl Londo

.

## Referime
Festivali i 42-të i Këngës në RTSH

**Festivali i 42-të i Këngës në RTSH** u zhvillua në fundin e dhjetorit të vitit 2003 në Tiranë.

Kënga fituese “Dua të bëhem imazhi yt”, kënduar nga Anjeza Shahini.

## Referime
Kolesteroli

**Kolesteroli** është një substancë yndyrore si dyll dhe pjesërisht i nevojshëm për trupin e njeriut. Pa të asnjë individ nuk mund të jetojë. Është i nevojshëm për qelizat, nervat dhe prodhimin e hormoneve.

Kolesteroli i pashkrishëm - 80% e tij prodhohet nga mëlçia, ndërsa 20% merret nga ushqimi. Ai nuk shkrihet në gjak, kështu që transportohet aty ku është i nevojshëm, duke u lidhur me proteinat e yndyrshme, të cilat janë dy llojesh: të mira dhe të këqija: proteinat LDL me dendësi të ulët (të këqija) dhe proteinat HDL me dendësi të lartë (të mira). Proteinat Ldl e dërgojnë kolesterolin në periferi, ndërsa ato Hdl e transportojnë nga periferia në mëlçi. Kolesteroli i tepërt mund të depërtojë në muret e brendshme të arterieve, duke shkaktuar pllakat.

## Funksionet e kolesterolit 
#Rrit qëndrueshmërinë e membranave qelizore ndaj faktorëve mekanikë dhe fizikë.
#Pengon nëpërmjet bishtave hidrofobë përshkrueshmërinë ndaj molekulave dhe joneve polare.
#Në temperatura të ulta nuk lejon ngrirjen e membranës duke rritur fluiditetin e saj.
#Në temperatura të larta, bashkëveprimi i bishtave të kolesterolit me ato të fosfolipideve nuk lejon çorganizimin e membranës.
#Rregullon lëvizjen e lipideve të membranës.

## Transporti i kolesterolit 
## Kolesteroli dhe arterioskleroza 
Arterioskleroza eshte nje semundje koronare e cila prek me se shumti moshat e treta ,moshat e 1-ra dhe te 2-ta te cilat nuk kryejne aktivitet fizik te mjaftueshem dhe konsumojne nje sasi pertej normave trupore te ushqimeve me yndyrna te larta.Kjo semundje prek enet koronare te zemres te cilat si pasoje e dyndjes se larte te yndyrnave te ngurta bllokohen dhe mund te cojne ne tromboze ose nje seri semundjesh serioze qe mund te cojne dhe ne humbjen e jetes se personit.

## Bibliografia 
## Lidhje të jashtme
Festivali i 45-të i Këngës në RTSH

**Festivali i 45-të i Këngës në RTSH** u zhvillua në datat 21-23 dhjetor 2006 në Pallatin e Kongreseve në Tiranë.

Kënga fituese “Balada e gurit”, kënduar nga Frederik Ndoci, Kompozitor Ardian Hila, Poet Pandi Laço.

## Referime
Festivali i 4-të i Këngës në RTSH

## Parathënie 
''Përmbledhjet, këngët pjesëmarrëse të secilës natë, fituesit, deri në festivalin e 30-të, këtu e kudo që t'i lexoni, janë hedhur nga **Jozef** **Zamputti*** *që i ka të regjistruara direkt nga festivalet* . *Njëlloj janë rregjistruar nga **Jozef Zamputti** koncertet "**Kur vjen pranvera**"*.  

## Përmbledhje 
Festivali i 4-ët u zhvillua në datat *24, 25, 26 Dhjetor 1965*. U paraqit nga Drita Bardhi (Haxhiraj) dhe Bujar Kapexhiu që e kanë festivalin e parë të tyre. Kemi një kthim si në dy festivalet e para përsa i përket shoqërimit orkestral. Këngët shoqërohen nga *Orkestra Sinfonike* drejtuar nga Ferdinand Deda dhe nga *Kompleksi Ritmik* drejtuar nga Agim Krajka. U rikthyen veglat e frymës që ishin hequr në festivalin e 3-të.  U interpretuan *10 këngë natën e parë, 10 natën e dytë dhe 10 dolën në finale*. Ky është festivali i parë ku merr pjesë Tonin Tërshana dhe fiton festivalin me këngën *"Te dua o det"*, përsëritur nga Rita Vako e cila e ka fitoren e dytë (fitoren e parë e ka në festivalin e 2-të me këngën *"Flakë e borë"*). Edhe Agim Krajka u lejua të paraqitej me një këngë, si gjithmonë ritmike, *"Ne jemi tre"*. Por që të mos eliminohej, nuk iu dha Vaçe Zelës, por Qemal Kërtushës dhe Fiqrete Kapos. Për herë të parë dëgjohet një këngë për aksionet: *"Mirupafshim"*, kompozuar nga Llazar Morcka. Këngë rinore, ritmike. Në këtë festival ka një ngjarje të papërsëritshme në festivalet e tjera. Ndodhi që një këngë u përsërit dy herë nga e njëjta këngëtare: *"Qeshu rini"* kënduar nga Fatmira Puka. Në finale pastaj e përsëriti Nikolin Gjergji. Arsyeja ishte se deri në provat e përgjithshme të fundit këtë këngë si dhe këngën *"Valsi i lumturisë"* e kishte Sherif Merdani. Por nuk u lejua të dilte në festival dhe këngën e parë u detyrua ta përsëriste dy herë këngëtarja si më sipër dhe këngën *"Valsi i lumturisë"* e përsëriti vetë autori Avni Mula.

Një kuriozitet: kënga *"Kthjelltesi lumtuni"'' u regjistrua mbas disa vitesh me tekst tjetër po nga Tonin Tërshana dhe kështu u transmetua gjithnjë.  

### Nata e parë - 24.12.1965 
.

### Nata e dytë - 25.12.1965 
.

### Nata finale - 26.12.1965 
Në natën finale dolën 10 këngë sipas kësaj radhe:

# **Larg**
# **Qeshu vogëlushi im**
# **Kangë jeho**
# **Mirupafshim**
# **Valsi i lumturisë**
# **Shpërthe hare**
# **Qeshu rini**
# **E dua vendin tim**
# **Të dua o det**
# **Ne jemi tre**

.

## Çmimet 
### Çmimi i parë 
* **Të dua o det** - muzika Tonin Harapi, teksti Mark Gurakuqi.

### Çmimi i dytë 
* **Ne jemi tre** - muzika Agim Krajka, teksti Haxhi Rama, Koçi Petriti.

### Çmimi i tretë 
* **Valsi i lumturisë** - muzika Avni Mula, teksti Luigj Gurakuqi.
* **E dua vendin tim** - muzika Agim Prodani, teksti Llazar Siliqi.

.

## Referime
Festivali i 5-të i Këngës në RTSH

## Parathënie 
''Përmbledhjet, këngët pjesëmarrëse të secilës natë, fituesit, deri në festivalin e 30-të, këtu e kudo që t'i lexoni, janë hedhur nga **Jozef Zamputti*** *që i ka të regjistruara direkt nga festivalet.*. *Njëlloj janë rregjistruar nga **Jozef Zamputti** koncertet "**Kur vjen pranvera**".*  

## Përmbajtja 
Festivali i 5-të kishte rrezik të mos zhvillohej fare. Tashmë "revolucionarizimi" nën ndikimin kinez erdhi si një uragan dhe po fshinte çdo gjë të mëparshme. Sapo ishte zhvilluar Kongesi i 5 i PPSh, Kongresi i "revolucionarizimit" dhe po përgatitej fjalimi i Shkurtit 1967 për të "shkulur me rrënjë zakonet prapanike", për të ndaluar përfundimisht fenë.  Megjithatë, festivali u zhvillua dhe është i vetmi i zhvilluar vetëm në dy netë: *28-29 dhjetor 1966''. U prezantua përsëri nga dyshja Drita Bardhi - Bujar Kapexhiu. Gjithsej u kënduan 13 këngë dhe natën e dytë (finale) dolën 11 këngë.  

Tashmë ishte krejt një kohë tjetër. Ritmi i ndezur i festivalit të 2-të, por edhe delikatesa e festivalit te 4-ët, ishin një epokë tjetër. Këngët u shoqëruan nga Orkestra Sinfonike drejtuar nga Ferdinand Deda, Fiqiri Kraja dhe Roland Çene. Tanimë mungonin plotësisht kitarat e bateria. U dëgjua ndonjë notë hareje popullore në disa këngë të shoqëruara nga orkestra me vegla popullore e Kukësit drejtuar nga Zef Gruda. 

Edhe këngëtarët pjesëmarrës më shumë janë nga radhët e muzikës klasike (opera) se sa nga muzika e lehtë. Mund të përmendim këngëtarin tenor Nevruz Yzeiri, karriera e të cilit do të ndërpritet pas Festivalit të 10-të. Përmbajtja e shumicës së këngëve është për Partinë, fshatin, "malet që t'i bëjmë si fushat", taracat etj. Akoma nuk ka këngë ku të dëgjohet emri i Enverit. Këto do të fillojne më vonë, ne festivalin e 15-të. 

Është hera e parë ku lejohet një kompozitor të marrë pjesë me dy këngë (gjë që do të ndodhë edhe më vonë, por rrallë). Në këtë festival janë tre kompozitorë që marrin pjesë me dy këngë: Nikolla Zoraqi, Agim Prodani dhe Pjetër Gaci. 

Fiton kënga *"Shqiponjë e lirë"* kënduar nga Vaçe Zela dhe Ramiz Kovaçi. Ky është festivali i parë ku fiton kënga e kënduar nga Vaçe Zela.

### Nata e parë - 28.12.1966 
.

### Nata e dytë (finale) - 29.12.1966. 
Në natën e dytë dhe finale dolën 11 këngë (pra vetëm 2 u eliminuan) që u kënduan sipas kësaj radhe:

# **Në këngët tona ligjëro**
# **Kënga jonë e re**
# **Gëzo rini**
# **Vala e Drinit**
# **Kur malet kuvendojnë**
# **Shqiponjë e lirë**
# **Nënave shqiptare**
# **Rojet legjendare**
# **Gjithmonë fluturo**
# **Kur bie fyelli e çiftelia**
# **Parti, pranverë e kësaj toke**

.

## Çmimet 
### Çmimi i parë 
* **Shqiponjë e lirë** - muzika Pjetër Gaci, teksti Ismail Kadare.

### Çmimi i dytë 
* **Kënga jone e re** - muzika Nikolla Zoraqi, teksti (?).
* **Vala e Drinit** - muzika Tasim Hoshafi, teksti Llazar Siliqi.

### Çmimi i tretë 
* **Kur bie fyelli e çiftelia** - muzika Pjetër Gaci, teksti Aleksandër Banushi.
* **Rojet legjendare** - muzika Agim Prodani, teksti (?).

.....

## Referime
Festivali i 6-të i Këngës në RTSH

## Parathënie 
''Përmbledhjet, këngët pjesëmarrëse të secilës natë, fituesit, deri në festivalin e 30-të, këtu e kudo që t'i lexoni, janë hedhur nga **Jozef Zamputti*** *që i ka të regjistruara direkt nga festivalet*. *Njëlloj janë rregjistruar nga **Jozef Zamputti** koncertet "**Kur vjen pranvera**".*  

## Përmbajtja 
Festivali i 6-të u zhvillua në datat *25-27.12.1967*. U prezantua nga Drita Haxhiraj (është po Drita Bardhi e martuar me aktorin Fatos Haxhiraj) dhe Albert Minga. Fiton kënga *"Këngë për Shkurte Vatën"* kënduar nga Vaçe Zela dhe Gaqo Çako. Ky është festivali i dytë që fiton Vaçe Zela.  

Morën pjesë *20 këngë: 10 natën e parë, 10 natën e dytë. Në finale dolën 10 këngë.* Këngët u shoqëruan nga Orkestra Sinfonike drejtuar nga Ferdinand Deda, nga Kompleksi Instrumental drejtuar nga Agim Krajka dhe nga Orkestra me Vegla Popullore e Kukësit drejtuar nga Zef Gruda. Filloi të ndihet pak ritëm, ndonje kitarë e ndonje bateri derisa u lejua kompleksi instrumental i drejtuar nga Agim Krajka të shoqëronte ndonjë këngë.  

Tematika e këngëve është pothuaj e njëjtë me ato të festivalit të 5-të. Shtohen edhe këngët për heronjtë e rinj si p.sh. kënga fituese *"Këngë për Shkurte Vatën",* apo këngë "kundër zakoneve prapanike" si p.sh. kënga  *"Sot këndoj"* që mori çmim të dytë.  E vetmja këngë me tematikë dashurie, pa përmendur Parti, aksione etj.  ishte *"Shkruaji ushtarit"'', por edhe ajo nuk doli në finale. Disa kenge u shoqeruan nga kompleksi i arsimtareve te Tiranes qe u cilesua nga kryetari i jurise se festivalit, Llazar Siliqi, "kompleksi delikat i arsimtareve".   

Rastesisht kam pare ne televizor transmetimin direkt te ketij festivali, por duhet te kete qene vetem eksperimental per zonen e Tiranes, per ato pak televizore qe ishin atehere. Se cili festival ka qene i pari i transmetuar ne televizion, kete duhet ta thote ndonje specialist i RTSH.   

Në këtë festival filluan karrierën e tyre Liliana Kondakçi, Kleopatra Skarço dhe Justina Aliaj (së cilës do t'i ndërpritet karriera mbas Festivalit te 11-të). 
 
### Nata e parë - 25.12.1967 
### Nata e dytë - 26.12.1967 
.

### Nata finale - 27.12. 1967. 
Në natën finale dolën 10 këngë sipas kësaj renditje:

# **Flamujt ngrihen**
# **Tingëlloni zumare**
# **Sot këndoj**
# **Jehonë e këngëve rinore**
# **Më e reja komuniste shqiptare**
# **Revolucioni marshon**
# **Gazi i jetës**
# **Festë në malësi**
# **Minatorit**
# **Këngë për Shkurte Vatën**

.

## Çmimet 
### Çmimi i parë 
* **Këngë për Shkurte Vatën** - muzika Ferdinand Deda, teksti Ruzhdi Pulaha.

### Çmimi i dytë 
* **Sot këndoj** - muzika Tish Daija, teksti Llazar Siliqi.
* **Më e reja komuniste shqiptare** - muzika Nikolla Zoraqi, teksti Dionis Bubani.

### Çmimi i tretë 
* **Festë në malësi** - muzika Nexhmedin Doko, teksti Mihallaq Daliu.
* **Revolucioni marshon** - muzika Tahsim Hoshafi, teksti Hysni Milloshi.
* **Flamujt ngrihen** - muzika Pjetër Gaci, teksti Luigj Gurakuqi.
* **Minatorit** - muzika Tonin Harapi, teksti Llazar Siliqi.

.

## Referime
Festivali i 8-të i Këngës në RTSH

## Parathënie 
''Te dhënat, prezantuesit, fituesit deri në festivalin e 30-të këtu e kudo që t'i lexoni janë hedhur nga **Jozef Zamputti*** *që i ka të regjistruara direkt nga festivalet*. *Njëlloj janë rregjistruar nga **Jozef Zamputti** koncertet "Kur vjen pranvera".*

## Përmbledhje 
Festivali i 8-të u zhvillua më *27-29.12.1969.* U prezantua nga Elisabeta Vasili dhe Kiço Fotiadhi 

Në Festivalin e 8-të morën pjesë *21 këngë: 10 natën e parë e 11 natën e dytë. Në finale dolën 15 këngë.*

Ky është festivali i parë ku merr pjesë Sherif Merdani. Do të merrte pjesë edhe në Festivalin e 4-t, por një natë para festivalit, në provat e përgjithshme, u përjashtua dhe nuk u lejua të merrte pjesë. Karriera e tij do të ndërpritet pas Festivalit te 11-të.  

Mbas tre festivaleve (që nga festivali i 4-t) filloi të merrte pjesë përsëri këngëtari Tonin Tërshana. Edhe në këtë festival, si në Festivalin e 7-të, Agim Krajka merr pjesë me dy këngë: *"Pranvera e lirisë"* dhe *"Unë dhe shokët e mij"*. Kënga e dytë, ritmike, fiton çmimin e dytë, ndërsa e para nuk merr çmim dhe ngjason me këngën *"Ylli partizan"*. Me këtë festival do të fillojnë pjesëmarrjen e tyre kompozitorët Feim Ibrahimi dhe Alfons Balliçi. 

Akoma ka pjesëmarrje të madhe të këngëtarëve klasike të operas. 

Kënga fituese *"Dhuratë për ditëlindje"'', është disi e veçantë, me një melodi të bukur dhe tekst për "internacionalizmin proletar" dhe që këndohet nga dy adoleshente: David Tukiqi (i cili më vonë do të bëhet kompozitor dhe do të fitojë Festivalin e 25-të) dhe Rozeta Doraci, aq sa ndokush mendoi se do të kishte qenë më e përshtatshme për festivalin e fëmijëve.    

### Nata e 1-rë - 27.12.1969 

### Nata e 2-të - 28.12.1969 

### Nata finale - 29.12.1969 
Natën finale dolën 15 këngë sipas kësaj renditje:

# **Balladë partizane**
# **Brigjeve të Drinit**
# **Unë dhe shokët e mij**
# **Mbi trase**
# **Në ekskursion**
# **Pranë lapidarit**
# **Dhuratë për ditëlindje**
# **Brezi im**
# **Të këndojmë gjithmonë**
# **Jetën e re krijoni**
# **Dritat e jetës**
# **Shokë të pandarë**
# **Vite të zjarrta**
# **Pranvera e lirisë**
# **Më lart frymën revolucionare**

## Çmimet 
### Çmimi i parë 
* **Dhuratë për ditëlindje** - muzika Nikolla Zoraqi, teksti Fatos Arapi

### Çmimi i dytë 
* **Vite të zjarrta** - muzika Pjetër Gaci, teksti Xhevahir Spahiu
* **Unë dhe shokët e mij** - muzika Agim Krajka, teksti Haxhi Rama

### Çmimi i tretë 
***Dritat e jetës** - muzika Tahsim Hoshafi, teksti (?)
***Balladë partizane** - muzika Agim Prodani, teksti (?)
***Më lart frymën revolucionare** - muzika Nikolla Zoraqi, teksti (?)

.

## Referime
Festivali i 9-të i Këngës në RTSH

## Parathënie 
''Përmbledhjet, këngët pjesëmarrëse të secilës natë, fituesit, deri në festivalin e 30-të, këtu e kudo që t'i lexoni, janë hedhur nga **Jozef Zamputti*** *që i ka të regjistruara direkt nga festivalet*. *Njëlloj janë rregjistruar nga **Jozef Zamputti** koncertet "**Kur vjen pranvera**"*.

## Përmbledhje 
Festivali i 9-të u zhvillua nga data *24 deri 26.12.1970*. U prezantua nga Adriana Fishta dhe Mevlan Shanaj.

Morën pjesë *22 këngë: 11 natën e parë, e 11 natën e dytë. Në finale dolën 13 këngë.*

Është e vetmja herë që në një festival marrin çmimin e parë dy këngë: "*Mesnatë*" dhe "*Shtëpia ku lindi Partia*" - një këngë e rrallë, elegante për dashurinë dhe një këngë për Partinë. Ky eshte festivali i katert ku fiton nje kenge e kenduar nga Vaçe Zela, ndersa i dyti per G. Çakon.  

Ky është festivali i parë ku merr pjesë këngëtarja Alida Hisku vetëm me këngën "*Portret heroine*". Karriera e A. Hiskut do të ndërpritet pas Festivalit te 20-të.

Dhe per here te pare merr pjesë këngëtari nga Durrësi Zija Saraçi.

Kompozitori Agim Krajka merr pjesë përsëri me dy këngë: "*Portret heroine*" dhe "*Unaza*". E dyta, ritmike, merr çmim të dytë.  

Në këtë festival marrin pjesë për herë parë kompozitorët Shpëtim Kushta (i cili fiton festivalin), Kujtim Laro, Aleksandër Lalo.   

Kënga aq e veçantë e Feim Ibrahimit "*Ku po shkon o partizan''", që mori çmim të dytë, mbas festivalit u inçizua përsëri nga Vaçe Zela duke i ndryshuar tekstin (popullor - që do të thotë se është marrë nga ndonjë poezi apo këngë popullore). Kjo për arsye se "katundari nuk duhej t'i kërkonte ndonjë gjë partizanit për rrugën që do t'i tregonte".   

### Nata e parë - 24.12.1970 

### Nata e dytë - 25.12.1970 

### Nata Finale - 26.12.1970 
Në finale dolën 13 këngë sipas kësaj renditje:

# **Festa e dritave**
# **Borizani**
# **Shoqja e bankës**
# **Portret heroine**
# **Viti i ri**
# **Mesnatë**
# **Vallja labërishte**
# **Mes jush**
# '''S'të krahasoj**
# **Nënë dhe shoqe**
# **Unaza**
# **Ku po shkon o partizan**
# **Shtëpia ku lindi Partia**

## Çmimet 
### Çmimi i parë 
* **Mesnatë -** muzika Shpëtim Kushta, teksti Fatos Arapi
* **Shtëpia ku lindi Partia -** muzika Nikolla Zoraqi, teksti Agim Shehu

### Çmimi i dytë 
* **Unaza -** muzika Agim Krajka, teksti Haxhi Rama
* **Ku po shkon o partizan -** muzika Feim Ibrahimi, teksti Popullor

### Çmimi i tretë 
* **Viti i ri -** muzika Nexhmedin Doko, teksti Natasha Lako
* **Mes jush -** muzika Pjetër Gaci, teksti Ruzhdi Pulaha
* **Vallja labërishte''' - muzika Agim Prodani, teksti Dritëro Agolli

.

## Referime
Festivali i 10-të i Këngës në RTSH

## Parathënie 
''Përmbledhjet, këngët pjesëmarrëse të secilës natë, fituesit, deri në festivalin e 30-të, këtu e kudo që t'i lexoni, janë hedhur nga **Jozef Zamputti** që i ka të regjistruara direkt nga festivalet* . *Njëlloj janë rregjistruar nga **Jozef Zamputti** koncertet "**Kur vjen pranvera**".*

## Përmbledhje 
Festivali i 10-të u zhvillua nga data *24 deri 26.12.1971*. U prezantua nga aktorët Edi Luarasi dhe Viktor Zhusti. Kënga fituese ishte *"Kënga e Nënës",'' Muzika Agim Prodani Teksti Agim Shehu, kenduar nga Tonin Tërshana (fitorja e dyte e tij) dhe Sherif Merdani. 

Ndihet se po fryn një erë moderne e kjo jo vetëm në festival por edhe në Anketat Muzikore, Koncertet e Majit etj. Ne kete festival fillon karrieren e tij kengetari Bashkim Alibali. Kengetari Nevruz Yzeiri, mbas ketij festivali, nuk lejohet te kendoje me e te dale ne skene, deri ne festivalin e 30-te, me ardhjen e demokracise.   

Merr pjesë për herë të parë kompozitori Kastriot Gjini, aq i dashur për rininë e asaj kohe, jeta e shkurtër e te cilit do t'ia ndërpresë karrieren mbas Festivalit të 16-të. 

Vetëm Agim Krajka merr pjesë me dy këngë: ''"S'e kam të lehtë"* dhe *"Ne të dy"* - kjo e dyta, ritmike, merr çmim të dytë. "*Ne të dy"* është kënga e parë mbas shumë festivalesh (qysh nga festivali i 3-të) kënduar në duet. 

Dallohet për melodinë, ritmin e saj kënga "*Bardhësi''" (transmetuar ne variantin e kënduar nga Naim Kërçuku - këngëtar nga Durrësi) që mbetet gjatë shumë e dashur për dëgjuesit. 

### Nata e parë - 24.12.1971  
,

### Nata e dytë - 25.12.1971 
,

### Nata finale - 26.12.1971 
Në finale dolën 12 këngë sipas kësaj radhe:

# **Gëzuar**
# **Biri i gjithë nënave**
# **Përmes dritash**
# **Kënga e nënës**
# **Kërkoj një këngë**
# **Bardhësi**
# **Të njoha ty**
# **Stacioni i dashur**
# **Pas dhjetë vjetësh**
# **Shqipëria përshëndet**
# **Këngë e kaltërsi**
# **Ne të dy**

,

## Çmimet 
### Çmimi i parë 
* **Kënga e nënës** - muzika Agim Prodani, teksti Agim Shehu

### Çmimi i dytë 
* **Bardhësi** - muzika Vakthi Sheme, teksti Vullnet Mato
* **Ne të dy** - muzika Agim Krajka, teksti Agim Shehu

### Çmimi i tretë 
* **Përmes dritash** - muzika Kastriot Gjini, teksti Fluturak Germenji
* **Kërkoj një këngë** - muzika Tish Daija, teksti Natasha Lako
* **Këngë e kaltërsi** - muzika Tonin Harapi, teksti Natasha Lako

,

## Referime
Festivali i 12-të i Këngës në RTSH

## Parathënie 
''Përmbledhjet, këngët pjesëmarrëse të secilës natë, fituesit, deri në festivalin e 30-të, këtu e kudo që t'i lexoni, janë hedhur nga **Jozef Zamputti** që i ka të regjistruara direkt nga festivalet.*. *Njëlloj janë rregjistruar nga **Jozef Zamputti** koncertet "**Kur vjen pranvera**"*.

## Përmbledhje 
Festivali i 12-të u zhvillua nga data *28 deri 30.12.1973*. Prezantues ishin: Flutura Çangu dhe Pandi Siku. Morën pjesë *20 këngë: 10 natën e parë, 10 natën e dytë dhe natën finale dolën 14 këngë*. Mbas kritikave të Festivalit të 11-ë, që ishte i veçantë edhe në organizim (jo vetëm në përmbajtje), u kthye prapë në interpretim të dyfishtë të këngëve (deri në festivalin e 24-t). Filluan prapë të marrin pjesë edhe këngëtaret klasike të operas.  Përmbajtja e këngëve tashmë ishte për Partinë, luftën, patriotizmin, punën, aksionet, sukseset e socializmit etj. Kënga fituese ishte *"Gjurme te arta",'' Muzika Kujtim Laro, Teksti Lirim Deda. Ky është festivali i pestë që fiton kënga e kënduar nga Vaçe Zela dhe festivali i dyte qe fiton Ema Qazimi. U kthye prapë në një juri të vetme dhe në çmimet e mëparshme: një çmim i parë, dy të dytë e tre të tretë (deri në Festivalin e 29-ë). 

### Nata e parë - 28.12.1973 

### Nata e dytë - 29.12.1973 
.

### Nata finale - 30.12.1973 
Natën finale dolën 14 këngë sipas kësaj renditjeje:

# **Partia ime, dielli i vendit tim.**
# **Hekurudha kënga jonë**
# **Të dua o bregu im i kaltër**
# **Qyteti i ri**
# **Gjurmë të arta**
# **Kënga e lumenjve**
# **Poeti partizan**
# **Sup më sup si malet**
# **Fshati im i bardhë**
# **Kur je në rresht me partizanë**
# **Hënë e netëve të vona seç të mundën dritat tona**
# **Një vajzë**
# **Si agim i kuq**
# **Takim i brezave**

.

## Çmimet 
### Çmimi i parë: 
* **Gjurmë të arta** - muzika Kujtim Laro, teksti Lirim Deda

### Çmimi i dytë 
* **Poeti partizan** - muzika Pjetër Gaci, teksti Ruzhdi Qatipi

* **Si agim i kuq** - muzika Josif Minga, teksti Nasi Lera

### Çmimi i tretë 
* **Partia ime, dielli i vendit tim** - muzika Ferdinand Deda, teksti (?)

* **Sup më sup si malet** - muzika Agim Prodani, teksti Fatmir Gjata

* **Kur je në rresht me partizanë** - muzika Feim Ibrahimi, teksti (?)

.

## Referime 
.